Spar Nord Esbjerg bliver Spar Nord-kædens 16. nye lokale bank, siden banken med de nordjyske rødder i 2002 besluttede sig for at blive landsdækkende. Med etableringen i Esbjerg består Spar Nord af 81 lokale banker. - Vi har længe haft øje på Esbjerg som en attraktiv by for endnu en lokal bank, og da vi fandt den rette lokale mand til jobbet som direktør, var vi ikke i tvivl, siger bankdirektør John Lundsgaard. I Spar Nords hovedsæde i Aalborg glæder bankdirektør John Lundsgaard sig naturligvis over den nye bank i Esbjerg, der er endnu et skridt på vejen mod bankens formulerede mål om at skabe Danmarks mest attraktive bankkæde. - Vores lokale strategi og den produktvifte vi har sammensat de senere år, har vist sig at falde i kundernes smag - også uden for Nordjylland, siger han.

Opsummering:
Spar Nord fortsætter sin geografiske ekspansion og åbner til årsskiftet ny lokal bank i Esbjerg